CELEX: 32017D2301
Language: hr
Date: 2017-12-04 00:00:00
Title: Odluka Vijeća (EU) 2017/2301 od 4. prosinca 2017. o stajalištu koje treba zauzeti u ime Europske unije u okviru Odbora veleposlanika AKP-EU u pogledu provedbe članka 68. Sporazuma o partnerstvu AKP-EU

13.12.2017   
            
            
               HR
            
            
               Službeni list Europske unije
            
            
               L 329/45
            
         ODLUKA VIJEĆA (EU) 2017/2301
   od 4. prosinca 2017.
   o stajalištu koje treba zauzeti u ime Europske unije u okviru Odbora veleposlanika AKP-EU u pogledu provedbe članka 68. Sporazuma o partnerstvu AKP-EU
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 209. stavak 2. u vezi s člankom 218. stavkom 9.,
   uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1),
   uzimajući u obzir prijedlog Europske komisije,
   budući da:
   
               (1)
            
            
               Sporazum o partnerstvu između članica Skupine afričkih, karipskih i pacifičkih država („AKP”) s jedne strane i Europske zajednice i njezinih država članica s druge strane („Sporazum o partnerstvu AKP-EU”) potpisan je u Cotonouu 23. lipnja 2000. Sporazum o partnerstvu AKP-EU stupio je na snagu 1. travnja 2003.
            
         
               (2)
            
            
               U skladu sa člankom 100. Sporazuma o partnerstvu AKP-EU Vijeće ministara AKP-EU može, na temelju preporuke Odbora AKP-EU za suradnju u financiranju razvoja, revidirati, preispitati i/ili izmijeniti priloge I.a, II., III., IV. i VI. Sporazumu.
            
         
               (3)
            
            
               U skladu s člankom 15. stavkom 4. Sporazuma o partnerstvu AKP-EU Vijeće ministara AKP-EU može prenijeti ovlasti na Odbor veleposlanika AKP-EU.
            
         
               (4)
            
            
               Vijeće ministara AKP-EU odlučilo je odobriti prijenos ovlasti na Odbor veleposlanika AKP-EU u Dakaru na sastanku Zajedničkog ministarskog vijeća 6. svibnja 2017. u svrhu donošenja odluke o provedbi članka 68. Sporazuma o partnerstvu AKP-EU prije 31. prosinca 2017.
            
         
               (5)
            
            
               Prikladno je utvrditi stajalište koje treba zauzeti u ime Unije u okviru Odbora veleposlanika AKP-EU s obzirom na to da će odluka biti obvezujuća za Uniju.
            
         
               (6)
            
            
               Odluka će se primjenjivati na poglavlje 3. Priloga II. Sporazumu o partnerstvu AKP-EU i njome se želi poboljšati funkcioniranje sustava financiranja potpore u slučaju egzogenih šokova,
            
         DONIJELO JE OVU ODLUKU:
   Članak 1.
   1.   Stajalište koje treba zauzeti u ime Unije u okviru Odbora veleposlanika AKP-EU u pogledu provedbe članka 68. Sporazuma o partnerstvu AKP-EU temelji se na nacrtu odluke Odbora veleposlanika AKP-EU priloženom ovoj Odluci.
   2.   Predstavnici Unije u Odboru veleposlanika AKP-EU mogu prihvatiti manje izmjene nacrta odluke bez daljnje odluke Vijeća.
   Članak 2.
   Nakon njezina donošenja Odluka Odbora veleposlanika AKP-EU objavljuje se u Službenom listu Europske unije.
   Članak 3.
   Ova je Odluka upućena Komisiji.
   
      Sastavljeno u Bruxellesu 4. prosinca 2017.
      
         
            Za Vijeće
         
         
            Predsjednica
         
         U. PALO
      
   
   
      (1)  SL L 317, 15.12.2000., str. 3.
   
   
      NACRT
      ODLUKA br. …/2017 ODBORA VELEPOSLANIKA AKP-EU
      od …
      u pogledu provedbe članka 68. Sporazuma o partnerstvu AKP-EU
      ODBOR VELEPOSLANIKA AKP-EU,
      uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1), a posebno njegov članak 100. u vezi s člankom 15. stavkom 4. i člankom 16. stavkom 2.,
      budući da:
      
                  (1)
               
               
                  U članku 68. Sporazuma o partnerstvu između članica Skupine afričkih, karipskih i pacifičkih država („AKP”) s jedne strane i Europske zajednice i njezinih država članica s druge strane („Sporazum o partnerstvu AKP-EU”) navodi se da se uspostavlja mehanizam sustava dodatne potpore kako bi se ublažili kratkoročni nepovoljni učinci zbog egzogenih šokova koji utječu na gospodarstva država AKP-a. U stavku 4. tog članka navodi se da su modaliteti mehanizma potpore utvrđeni u Prilogu II. Sporazumu o partnerstvu AKP-EU.
               
            
                  (2)
               
               
                  Mehanizam koji je trenutačno utvrđen u Prilogu II. Sporazumu o partnerstvu AKP-EU treba prilagoditi kako bi se u obzir uzele potrebe stranaka te kako bi se osiguralo fleksibilno i brzo pružanje pomoći.
               
            
                  (3)
               
               
                  U članku 100. Sporazuma o partnerstvu AKP-EU navodi se da Vijeće ministara AKP-EU može, na temelju preporuke Odbora AKP-EU za suradnju u financiranju razvoja, revidirati, preispitati i/ili izmijeniti priloge I.a, II., III., IV. i VI. Sporazumu.
               
            
                  (4)
               
               
                  U članku 15. stavku 4. Sporazuma o partnerstvu AKP-EU navodi se da Vijeće ministara AKP-EU može prenijeti ovlasti na Odbor veleposlanika AKP-EU.
               
            
                  (5)
               
               
                  U članku 16. stavku 2. Sporazuma o partnerstvu AKP-EU navodi se da Odbor veleposlanika AKP-EU obnaša bilo koji mandat koji mu Vijeće povjeri.
               
            
                  (6)
               
               
                  Vijeće ministara AKP-EU na sastanku 5. svibnja 2017. dalo je mandat Odboru veleposlanika AKP-EU za donošenje odluke o provedbi članka 68. Sporazuma o partnerstvu AKP-EU u pogledu egzogenih šokova i o izmjeni poglavlja 3. Priloga II.
               
            
                  (7)
               
               
                  Trebalo bi donijeti odluku o provedbi članka 68. Sporazuma o partnerstvu AKP-EU,
               
            DONIO JE OVU ODLUKU:
      Članak 1.
      Financijska potpora državama AKP-a u slučaju makroekonomske nestabilnosti zbog egzogenih šokova, predviđena u članku 68. Sporazuma o partnerstvu AKP-EU, uređena je odredbama ove Odluke.
      Članak 2.
      1.   Dodatna financijska potpora može se mobilizirati iz rezerve za nepredviđene potrebe 11. Europskog razvojnog fonda, kako bi se ublažili kratkoročni nepovoljni učinci zbog egzogenih šokova, uključujući učinak na prihode od izvoza, te kako bi se očuvale socioekonomske reforme i politike ugrožene padom prihoda.
      2.   Države AKP-a pogođene egzogenim šokovima upućuju Europskoj komisiji zahtjev za financijsku potporu u tu svrhu, koji će se razmotriti za svaki pojedini slučaj pristupom usmjerenim na potrebe u sklopu višegodišnjeg financijskog okvira suradnje u skladu sa Sporazumom o partnerstvu AKP-EU.
      3.   Potpora se provodi i njome se upravlja u skladu s postupcima koji omogućuju brze, fleksibilne i učinkovite operacije. Europska komisija će periodički izvještavati Odbor AKP-EU za suradnju u financiranju razvoja.
      Članak 3.
      Ugovorne stranke Sporazuma, Europsku komisiju i tajništvo AKP-a obavješćuje se o praktičnim načinima provedbe članka 68.
      Članak 4.
      Poglavlje 3. Priloga II. Sporazumu o partnerstvu AKP-EU primjenjuje se u skladu s ovom Odlukom.
      Članak 5.
      Ova Odluka stupa na snagu na dan donošenja.
      
         Sastavljeno u …
         
            
               Za Odbor veleposlanika AKP-EU
            
            
               Predsjednik
            
         
      
      
         (1)  SL L 317, 15.12.2000., str. 3.